*Projekts*

LATVIJAS REPUBLIKAS MINISTRU KABINETA SĒDES

PROTOKOLLĒMUMS

|  |  |  |
| --- | --- | --- |
| Rīgā | Nr. | 2016.gada  |

§.

Rīkojuma projekts “Par mērķdotācijas sadalījumu pašvaldībām – pašvaldību izglītības iestādēm 2016.gadam”

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(…)

## 1. Pieņemt iesniegto rīkojuma projektu.

## Valsts kancelejai sagatavot rīkojuma projektu parakstīšanai.

2. Lai nodrošinātu pedagogu darba samaksu atbilstoši no 2016.gada 1.septembra uzsāktajai pedagogu darba samaksas reformai, atbilstoši likuma „Par valsts budžetu 2016.gadam” 58.pantā paredzētajam, atbalstīt apropriācijas pārdali no budžeta resora “74. Gadskārtējā valsts budžeta izpildes procesā pārdalāmais finansējums” programmas 06.00.00 “Pedagogu darba samaksas reformas ieviešanas finansējums”, samazinot vispārējā kārtībā sadalāmo dotāciju no vispārējiem ieņēmumiem un izdevumus 8 958 869 *euro* apmērā (subsīdijas un dotācijas) uz:

2.1. budžeta resora “62. Mērķdotācijas pašvaldībām”:

2.1.1. programmu 01.00.00 "Mērķdotācijas izglītības pasākumiem", palielinot vispārējā kārtībā sadalāmo dotāciju no vispārējiem ieņēmumiem un izdevumus 628 778 *euro* apmērā (valsts budžeta uzturēšanas izdevumu transferti pašvaldībām noteiktam mērķim);

2.1.2. programmu 05.00.00 "Mērķdotācijas pašvaldībām – pašvaldību izglītības iestāžu pedagogu darba samaksai un valsts sociālās apdrošināšanas obligātajām iemaksām", palielinot vispārējā kārtībā sadalāmo dotāciju no vispārējiem ieņēmumiem un izdevumus 5 682 021 *euro* apmērā (valsts budžeta uzturēšanas izdevumu transferti pašvaldībām noteiktam mērķim);

2.1.3. programmu 10.00.00 "Mērķdotācijas pašvaldībām – pašvaldību izglītības iestādēs bērnu no piecu gadu vecuma izglītošanā nodarbināto pedagogu darba samaksai un valsts sociālās apdrošināšanas obligātajām iemaksām", palielinot vispārējā kārtībā sadalāmo dotāciju no vispārējiem ieņēmumiem un izdevumus 1 327 484 *euro* apmērā (valsts budžeta uzturēšanas izdevumu transferti pašvaldībām noteiktam mērķim);

2.2. Izglītības un zinātnes ministrijas budžeta apakšprogrammu 09.10.00 “Murjāņu sporta ģimnāzija”, palielinot vispārējā kārtībā sadalāmo dotāciju no vispārējiem ieņēmumiem un izdevumus 22 052 *euro* apmērā (atlīdzībai, t.sk. atalgojumam 17 843 *euro*);

2.3. Kultūras ministrijas budžeta programmu 20.00.00. "Kultūrizglītība", palielinot vispārējā kārtībā sadalāmo dotāciju no vispārējiem ieņēmumiem un izdevumus 1 298 534 *euro* apmērā (273 936 *euro* valsts budžeta uzturēšanas izdevumu transferti pašvaldībām noteiktam mērķim, 1 024 598 *euro* apmērā (atlīdzība (t.sk. atalgojumam 829 030 *euro*)).

3. Izglītības un zinātnes ministrijai un Kultūras ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā protokollēmuma 2. punktam.

4. Lai nodrošinātu pedagogu darba samaksu atbilstoši no 2016.gada 1.septembra uzsāktajai pedagogu darba samaksas reformai 2017.gadā un turpmāk, Izglītības un zinātnes ministrijai līdz 2016.gada 18.oktobrim iesniegt izskatīšanai Ministru kabinetā informatīvo ziņojumu par likumprojekta “Par valsts budžetu 2017.gadam” budžeta resora “74. Gadskārtējā valsts budžeta izpildes procesā pārdalāmais finansējums” programmā 06.00.00 “Pedagogu darba samaksas reformas ieviešanas finansējums” plānotā finansējuma 31 521 704 *euro* apmērā un Izglītības un zinātnes ministrijas budžeta iekšējos resursos plānotā finansējuma 15 666 668 *euro* apmērā sadalījumu pa attiecīgajiem resoriem (budžeta resors “62.Mērķdotācijas pašvaldībām”, Izglītības un zinātnes ministrija, Labklājības ministrija, Veselības ministrija, Kultūras ministrija, Zemkopības ministrija un Tieslietu ministrija) un budžeta programmām, apakšprogrammām.

Ministru prezidents M.Kučinskis

Valsts kancelejas direktors M.Krieviņš

Iesniedzējs:

Izglītības un zinātnes ministra vietā –

labklājības ministrs J.Reirs

Vizē:

Valsts sekretāre L.Lejiņa

27.09.2016.

453

A.Trokša

67047858

alise.troksa@izm.gov.lv

I.Pavloviča

67047860

initra.pavlovica@izm.gov.lv